ກົມ​ຕຳ​ຫຼວດ ກວດ​ຄົນ​ເຂົ້າ​-ອອກເມືອງ ໄດ້​ຕິດ​ຕັ້ງ​ ລະ​ບົບ​ເຊື່ອມ​ຕໍ່ ​ຖານ​ຂໍ້​ມູນ​ ຄົນເຂົ້າ-ອອກເມືອງ ​ທຸກ​ດ່ານ​ສາ​ກົນ​
ທ່ານ​ທອງ​ລຸນ ກ່າວວ່​າ ບັນ​ດາ​ສື່ມວນ​ຊົນ ທຸກ​ຂະ​ແຫນງ ໃນ​ລາວ ​ຈະ​ຕ້ອງ​ປະ​ຕິ​ບັດໜ້າ​ທີ່ ໃນຖາ​ນະທີ່​ເປັນ​ກະ​ບອກ​ສຽງ​ຂອງ​ພັກ​ແລະ​ລັດ​ຖະ​ບານ​ລາວ ຢ່າງ​ແຂງ​ແຮງ ແລະ​ ຕ້ອງ​ພັດ​ທະ​ນາ​ຕົວ​ເອງ ​ໃຫ້​ທັນກັບ​ສະ​ພາບ​ການ​ຕ່າງໆ.
ກົມຕຳຫຼວດກວດຄົນເຂົ້າ-ອອກເມືອງ ໄດ້ຕິດຕັ້ງລະບົບເຊື່ອມຕໍ່ຖານຂໍ້ມູນຄົນເຂົ້າອອກ ເມືອງທຸກດ່ານສາກົນເຂົ້າດ້ວຍກັນ ເຮັດໃຫ້ສາມາດກວດກາຄົນເຂົ້າ-ອອກເມືອງ ໄດ້ຕະ ຫຼອດເວລາ ໃນທົ່ວປະເທດ ຊົງຣິດ ໂພນເງິນ ມີລາຍງານຈາກບາງກອກ ກົມຕຳຫຼວດກວດຄົນເຂົ້າ-ອອກເມືອງ ໄດ້ຕິດຕັ້ງລະບົບເຊື່ອມຕໍ່ຖານຂໍ້ມູນຄົນເຂົ້າ- ອອກເມືອງ ທຸກດ່ານສາກົນ ເຂົ້າດ້ວຍກັນເຮັດໃຫ້ສາມາດກວດກາຄົນເຂົ້າ-ອອກເມືອງ ໄດ້ຕະຫຼອດເວລາໃນທົ່ວປະເທດ ພົນຕີ ກອງທອງ ພົງວິຈິດ ຮອງລັດຖະມົນຕີກະຊວງປ້ອງກັນຄວາມສະງົບພາຍໃນ ຖະແຫຼງຢືນຢັນວ່າ ກົມຕຳຫຼວດກວດຄົນເຂົ້າ-ອອກເມືອງ ໄດ້ສຳເລັດການຕິດຕັ້ງ ລະບົບເຊື່ອມຕໍ່ຖານຂໍ້ມູນການເຂົ້າ-ອອກເມືອງ ຢູ່ດ່ານສາກົນ ທັງ 27 ດ່ານ ໃນທົ່ວ ປະເທດເຂົ້າດ້ວຍກັນ ທັງໝົດແລ້ວ ໃນປັດຈຸບັນນີ້ ຊຶ່ງເຮັດໃຫ້ສະດວກ ຕໍ່ການກວດກາ ການເຂົ້າ-ອອກເມືອງ ແລະການດຳເນີນມາດຕະການປ້ອງກັນຄວາມສະງົບພາຍໃນ ໄດ້ຢ່າງມີປະສິດທິພາບສູງຂຶ້ນ ເນື່ອງຈາກລະບົບດັ່ງກ່າວນີ້ ເຮັດໃຫ້ກົມຕຳຫຼວດກວດ ຄົນເຂົ້າ-ອອກເມືອງ ຢູ່ຂັ້ນສູນກາງ ສາມາດທີ່ຈະກວດກາການເຂົ້າ-ອອກເມືອງຂອງ ຄົນລາວ ແລະຊາວຕ່າງຊາດ ໄດ້ຢ່າງທົ່ວເຖິງ ແລະຕະຫຼອດເວລາ ດັ່ງທີ່ ພົນຕີ ກອງ ທອງ ໄດ້ໃຫ້ການຢືນຢັນວ່າ: ທາງດ້ານເຈົ້າໜ້າທີ່ຂັ້ນສູງຂອງອົງການ Human Right Watch ປະຈຳພູມິພາກເອເຊຍ ຕາເວັນອອກສຽງໃຕ້ ບອກວ່າການເຊື່ອມຕໍ່ລະບົບຖານຂໍ້ມູນຄົນເຂົ້າ-ອອກເມືອງຂອງ ທາງການລາວ ຍັງໄດ້ເພັ່ງເລັງ ໃສ່ການເດີນທາງເຂົ້າ-ອອກລາວ ຂອງບັນດາເຈົ້າໜ້າທີ່ ອົງການທີ່ບໍ່ຂຶ້ນກັບລັດຖະບານ (NGO) ດ້ວຍ ໂດຍສະເພາະບັນດາເຈົ້າໜ້າທີ່ຂອງ ອົງການທີ່ເຄື່ອນໄຫວ ແລະລົນນະລົງເພື່ອອະນຸລັກສິ່ງແວດລ້ອມທຳມະຊາດ ໃນລຸ່ມ ແມ່ນ້ຳຂອງ ທີ່ບໍ່ເຫັນດີກັບແຜນການກໍ່ສ້າງເຂື່ອນໄຟຟ້າ ໃສ່ແມ່ນ້ຳຂອງຂອງລັດຖະບານ ລາວໂດຍເກງວ່າ ຈະເຜີຍແຜ່ຂໍ້ມູນຂ່າວສານທີ່ຂັດແຍ້ງກັບນະໂນບາຍຂອງລັດຖະບານ ລາວນັ້ນເອງ ແຕ່ຢ່າງໃດກໍຕາມ ທ່ານທອງລຸນ ສີສຸລິດ ນາຍົກລັດຖະມົນຕີ ກໍໄດ້ໃຫ້ການຢືນຢັນວ່າ ບັນດາສື່ມວນຊົນ ທຸກຂະແຫນງ ໃນລາວຈະຕ້ອງປະຕິບັດໜ້າທີ່ ໃນຖານະ ທີ່ເປັນ ກະບອກສຽງຂອງພັກແລະລັດຖະບານລາວ ຢ່າງແຂງແຮງ ແລະຈະຕ້ອງພັດທະນາ ຕົວເອງໃຫ້ທັນ ກັບສະພາບການຕ່າງໆ ທັງພາຍໃນແລະນອກປະເທດທີ່ມີການປ່ຽນ ແປງຈະຫຼອດເວລາ ໂດຍສະເພາະແມ່ນການນຳສະເໜີຂໍ້ມູນຂ່າວສານຜ່ານສື່ສັງຄົມ ອອນໄລນ໌ ນັ້ນຕ້ອງສາມາດຕອບໂຕ້ກັບສື່ສັງຄົມທີ່ສະເໜີຂໍ້ມູນຂ່າວສານໃນລັກສະນະ ທີ່ເປັນປໍລະປັກຕໍ່ພັກແລະລັດຖະບານລາວໃຫ້ໄດ້ຢ່າງເທົ່າທັນກັບສະພາບການທີ່ເກີດຂຶ້ນ ທາງດ້ານຄະນະໂຄສະນາອົບຮົບສູນກາງພັກປະຊາຊົນປະຕິວັດລາວ ລາຍງານວ່າ ການຕິດຕາມການລາຍງານຂ່າວສານຂອງບັນດາສື່ມວນຊົນຕ່າງປະເທດແລະທ້ອງຖິ່ນ ທີ່ມີຜົນດ້ານຈິດຕະສາດ ຕໍ່ປະຊາຊົນລາວ ໂດຍສະເພາະແມ່ນການນຳສະເໜີຂໍ້ມູນ ຂ່າວສານທີ່ບິດເບືອນຄວາມຈິງ ດ້ວຍຫວັງທີ່ຈະໃສ່ຮ້າຍປ້າຍສີ ຕໍ່ການນຳຂອງພັກ- ລັດນັ້ນ ຍັງຖືວ່າເປັນພາລະໜ້າທີ່ສຳຄັນຂອງຄະນະໂຄສະນາອົບຮົບສູນກາງພັກ ຈະຕ້ອງຕິດຕາມແລະກວດກາຢ່າງໃກ້ຊິດ ທັງນີ້ ໂດຍຄະນະໂຄສະນາອົບຮົບສູນກາງພັກ ໄດ້ຈັດໃຫ້ມີການຝຶກອົບຮົບພະນັກງານ ພັກ-ລັດ ແລະປະຊາຊົນລາວ ໃນທົ່ວປະເທດໄດ້ 200 ກວ່າຄັ້ງ ໂດຍມີພະນັກງານພັກ- ລັດ ແລະປະຊາຊົນລາວ ເຂົ້າຮ່ວມຫຼາຍກວ່າ 3 ລ້ານເທື່ອຄົນ ຕໍ່ປີ ທັງຍັງຈະສືບຕໍ່ ດຳເນີນການດັ່ງກ່າວນີ້ ໃຫ້ກວ້າງຂວາງຫຼາຍຂຶ້ນ ໃນຕະຫຼອດປີ 2019 ນີ້ອີກດ້ວຍ ປັດຈຸບັນນີ້ ມີຜູ້ໃຊ້ໂທລະສັບມືຖື 6 5 ລ້ານກວ່າຄົນ ຫຼື 95 ເປີເຊັນຂອງປະຊາກອນລາວ ທັງໝົດ ຊຶ່ງນີ້ມີຫຼາຍກວ່າ 3 ລ້ານຄົນ ທີ່ນຳໃຊ້ສື່ສັງຄົມສ່ວນສະຖານີວິທະຍຸ ກໍມີຢູ່ 63 ແຫ່ງ ສະພານີໂທລະພາບ 37 ແຫ່ງ ລະບົບໂທລະໂຂ່ງ ຢູ່ໃນ 4,835 ບ້ານ ຈາກທັງໝົດ 6,662 ບ້ານ ໃນທົ່ວປະເທດ ໜັງສືພິມ 29 ສະບັບ ສ່ວນນອກນັ້ນ ເປັນວາລະສານ ລາຍສັບປະດາແລະລາຍເດືອນ 115 ສະບັບ